# Studentevaluering. Tilbakemelding etter samtale i grupper.

Studentene gå tilbakemelding på

1. Det som fungerte bra:

Gode og nyttige tilbakemeldinger fra medstudenter, veileder og lærer. De fleste opplevde at tilbakemeldingene hadde en generell nytteeffekt selv om temaene og metodene var ulike. Flere sa at emnet binder sammen masteroppgavene og er lærerikt da det får dem til å reflektere over dilemma og spenninger i prosjektet sitt.

1. Det som kunne bli bedre:

Flertallet mente at metodekursene tok mye av oppmerksomheten fra kurset og første til at de ikke prioriterte dette emnet nok. Flertallet ønsket obligatorisk oppmøte på dette emnet, slik at flere var til stede. I dag er det obligatorisk å legge frem masterprosjektet sitt med veileder til stede, og å kommentere på et annet fremlegg. Noen ønsket å prøve ut et forslag om at alle skulle kommentere hver gang og at lærer skulle peke på og styre hvem som skulle presentere sin tilbakemelding. Andre foreslo at studentene skulle gå sammen to og to med responsoppdraget og også prøve ut intervju som metode for å gi tilbakemeldinger på prosjektbeskrivelsen.

Noen ønsket også at metode ble eksplisitt tatt opp på emnet og at dette ble presentert mer som et bredt valg mellom ulike metoder.